***Forum za edukaciju, suradnju, afirmaciju i potporu građanskom društvu***

Banović Strahinje 8, 21000 Novi Sad, Telefon: +381 21 474 0684, +381 63 552 246, [www.fesap.org.rs e-mai](http://www.fesap.org.rs/)l: office@fesap.org.rs

Broj: 8/2025 Datum: 21. 5. 2025.

Na temelju rješenja o dodjeli proračunskih sredstava po Javnom natječaju za sufinanciranje potprojekta „Multikulturalizam na klik“ klasa: 000236270 2025 09427 005 001 084 010 04 008 od 7. travnja 2025. godine, kao i prijedloga natječajnog povjerenstva za razmatranje, vrednovanje i ocjenjivanje podnesenih prijava na Natječaj za izbor fotografskog uratka na temu „Proljetno šarenilo mog susjedstva“ iz Zapisnika broj: 6/2025 od 20. 5. 2025. godine, predsjednica Upravnog odbora Foruma za edukaciju, suradnju, afirmaciju i potporu građanskom društvu (u daljnjem tekstu: FESAP) iz Novog Sada, donosi

**Rješenje**

**o izboru nagrađenih uradaka na Natječaju za izbor fotografskog uratka na temu**

**„Proljetno šarenilo mog susjedstva“**

**I.**

Na temelju Javnog natječaja za sufinanciranje potprojekta „Multikulturalizam na klik“, raspisanog dana 29. 1. 2025. godine, klasa: 000236270 2025 09427 005 001 084 010 04 008 koji je objavljen u „Službenom listu AP Vojvodine“, broj: 6/2025, dana 29. 1. 2025. godine, kao i Natječaja za izbor fotografskog uratka na temu „Proljetno šarenilo mog susjedstva“ koji je FESAP objavio na svojoj mrežnoj stranici i stranici Pokrajinskog tajništva za obrazovanje, propise, upravu i nacionalne manjine – nacionalne zajednice (u daljnjem tekstu: Tajništvo) dana 15. 4. 2025. godine, nakon razmatranja pravodobnih i valjanih prijava, Povjerenstvo je usvajanjem Zapisnika o radu broj: 6/2025 od 20. 5. 2025. godine, utvrdilo sljedeću listu nagrađenih uradaka:

|  |  |  |  |  |  |  |
| --- | --- | --- | --- | --- | --- | --- |
| R. br.rangiranja | Ime i prezimeučenika | Naseljenomjesto | Brojbodova | Naziv uratka | Škola | Nagrada |
| 1. | Léna Kúti | Bečej | 18 | Proljetno šarenilo mog susjedstva | OŠ „PetőfiSándor“ | -Mobilni telefon: Xiaomi Redmi Note 14 Pro 5G EU 8 + 256 PCC Coral Green; - Prenosiva memorija: USB flash drive Kingston DTX/ 256GB |
| 2. | Márk Csúri | Bečej | 15 | Proljetno šarenilo mog susjedstva | OŠ „PetőfiSándor“ | -Pametni sat: Samsung GalaxyWatch 6 Small AL BT 40 mm zlatni |
| 3. | Dorina Henjel | Bačko Petrovo Selo | 12 | Proljetno šarenilo mog susjedstva | OŠ „Samu Mihály“ | -Prenosivi *bluetooth* zvučnik: JBLFlip 6 Black M IP67 crni |

**II.**

Ovo rješenje o izboru objavljuje se na službenoj mrežnoj stranici FESAP-a i Tajništva.

Ovo rješenje je konačno.

**III.**

**Obrazloženje**

Na temelju članaka 11., 12., 23. stavka 4., 25. i 26. Pokrajinske skupštinske odluke o proračunu Autonomne Pokrajine Vojvodine za 2025. godinu („Službeni list APV”, broj: 57/2024) i članka 7. Pokrajinske skupštinske odluke o dodjeli proračunskih sredstava za unaprjeđenje položaja nacionalnih manjina – nacionalnih zajednica i razvoj multikulturalizma i tolerancije („Službeni list APV“, broj: 8/2019) i sukladno odredbama Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za financiranje ili sufinanciranje potprojekta „Multikulturalizam na klik“ u 2025. godini („Službeni list APV“, broj: 5/2025), Pokrajinsko tajništvo za obrazovanje, propise, upravu i nacionalne manjine – nacionalne zajednice, je dana 29. 1. 2025. godine, raspisalo Javni natječaj za sufinanciranje potprojekta „Multikulturalizam na klik“, pod klasom: 000236270 2025 09427 005 001 084 010 04 008. Javni natječaj je bio raspisan za dodjelu dotacija Pokrajinskog tajništva za obrazovanje, propise, upravu i nacionalne manjine – nacionalne zajednice, registriranim pravnim osobama (udrugama, asocijacijama i drugim subjektima sa sjedištem na teritoriju Autonomne Pokrajine Vojvodine) za organizaciju 8 nagradnih natječaja od općeg javnog interesa, za učenike nižih i viših razreda osnovnih škola iz AP Vojvodine i to u području multikulturalizma, tolerancije i očuvanja i promoviranja etničke raznolikosti i kulturnog identiteta nacionalnih manjina – nacionalnih zajednica Vojvodine.

Pokrajinskom skupštinskom odlukom o dodjeli proračunskih sredstava za unaprjeđenje položaja nacionalnih manjina – nacionalnih zajednica i razvoj multikulturalizma i tolerancije („Službeni list APV“, broj: 8/2019) uređuju se namjena, način i postupak za dodjelu proračunskih sredstava za sufinanciranje programa i projekata za unapređivanje položaja nacionalnih manjina – nacionalnih zajednica i razvoj multikulturalizma i tolerancije na teritoriju Autonomne Pokrajine Vojvodine.

Navedena sredstva se osiguravaju u proračunu AP Vojvodine i vode se na posebnom proračunskom

razdjelu pokrajinskog tijela uprave nadležnog za područje nacionalnih manjina − nacionalnih zajednica.

Pravo na dodjelu proračunskih sredstava za unaprjeđivanje položaja nacionalnih manjina – nacionalnih zajednica imaju udruge, fondovi i zaklade pripadnika nacionalnih manjina – nacionalnih zajednica, koja imaju registrirano sjedište na teritoriju AP Vojvodine.

Člankom 15. Pokrajinske skupštinske odluke o pokrajinskoj upravi („Službeni list APV“, broj: 37/14, 54/14 – dr. odluka, 37/2016, 29/2017, 24/2019, 66/2020, 38/2021 i 22/2025) utvrđeno je da radi izvršavanja zakona, drugih propisa i općih akata Republike Srbije, propisa Skupštine i Pokrajinske vlade, pokrajinska tijela uprave donose propise i pojedinačne akte, kad su za to ovlaštena, a člankom 16. stavkom 5. iste Odluke, da se rješenjem odlučuje o pojedinačnim stvarima, sukladno propisima. Sukladno članku 24. stavku 2., pokrajinski tajnik predstavlja Pokrajinsko tajništvo, organizira i osigurava obavljanje poslova na učinkovit način, donosi akta za koja je ovlašten, formira povjerenstva i radne skupine radi obavljanja složenijih poslova iz djelokruga Tajništva i odlučuje o pravima, dužnostima i odgovornostima zaposlenika.

Člankom 37. stavkom 5. utvrđeno je da Pokrajinsko tajništvo za obrazovanje, propise, upravu i nacionalne manjine ‒ nacionalne zajednice, sukladno zakonu, obavlja poslove pokrajinske uprave koji se odnose na pripremu akata za Skupštinu ili Pokrajinsku vladu, a kojima se, između ostalog: doprinosi razvoju interkulturalizma, afirmacije multikulturalizma, tolerancije i suživota nacionalnih manjina ‒ nacionalnih zajednica koje žive na teritoriju AP Vojvodine; brine se o ostvarivanju prava u području ljudskih prava i prava pripadnika nacionalnih manjina ‒ nacionalnih zajednica i utvrđuju dodatna prava pripadnika nacionalnih manjina ‒ nacionalnih zajednica; osiguravaju sredstva za financiranje, odnosno sufinanciranje nacionalnih vijeća nacionalnih manjina, udruga i organizacija nacionalnih manjina ‒ nacionalnih zajednica, kao i unaprjeđivanje ostvarivanja prava pripadnika nacionalnih manjina ‒ nacionalnih zajednica s teritorija AP Vojvodine.

Natječajno povjerenstvo za provedbu postupka dodjele proračunskih sredstava na temelju Javnog natječaja za sufinanciranje potprojekta „Multikulturalizam na klik“, formirano je rješenjem klasa: 000236270 2025 09427 005 001 084 010 04 008 od 29. siječnja 2025. godine. Povjerenstvo je zasjedalo 24. 3. 2025. godine i nakon razmatranja i vrednovanja prijava udruga, fondova i zaklada na navedenom natječaju, utvrdilo je listu vrednovanja, bodovanja i rangiranja prijavljenih programa/projekata koja je objavljena na službenoj mrežnoj stranici Pokrajinskog tajništva 24. 3. 2025. godine. Sudionici Natječaja imali su pravo prigovora na listu vrednovanja i rangiranja prijavljenih programa/projekata u roku od 8 dana od dana njezine objave. Nakon isteka roka za podnošenje prigovora, Natječajno povjerenstvo je uputilo prijedlog pokrajinskom tajniku za donošenje konačnog rješenja o izboru programa/projekta za dodjelu sredstava po Javnom natječaju za sufinanciranje potprojekta „Multikulturalizam na klik“.

Pokrajinski tajnik je 7. 4. 2025. godine donio rješenje o dodjeli proračunskih sredstava po Javnom natječaju za sufinanciranje potprojekta „Multikulturalizam na klik“, kojim se na temelju Javnog natječaja za sufinanciranje potprojekta „Multikulturalizam na klik“, sredstva u iznosu od 800.000,00 dinara se dodjeljuju **Forumu za edukaciju, suradnju, afirmaciju i potporu građanskom društvu – FESAP iz Novog Sada**. Člankom 11. stavkom 3. Pokrajinske skupštinske odluke o dodjeli proračunskih sredstava za unaprjeđenje položaja nacionalnih manjina – nacionalnih zajednica i razvoj multikulturalizma i tolerancije, („Službeni list APV“, broj: 8/2019) propisano je da je rješenje Pokrajinskog tajnika za obrazovanje, propise, upravu i nacionalne manjine – nacionalne zajednice o izboru konačno. Tajništvo i FESAP su 7. 4. 2025. godine sklopili ugovor o dodjeli sredstava klasa: 000533896 2025 09427 005 001 000 001. Na temelju odredbi Javnog natječaja, navedenog rješenja i ugovora o dodjeli sredstava, FESAP je 15. 4. 2025. godine raspisao Natječaj za izbor fotografskog uratka na temu „Proljetno šarenilo mog susjedstva“, na kojem je bilo moguće podnijeti prijave do 5. 5. 2025. godine. Nakon isteka roka za podnošenje prijava, 20. 5. 2025. godine zasjedalo je natječajno povjerenstvo za razmatranje, vrednovanje i ocjenjivanje prijava podnesenih na navedeni Natječaj, i putem Zapisnika broj: 6/2025 od 20. 5. 2025. godine utvrdilo prijedlog za donošenje rješenja o izboru nagrađenih fotografskih uradaka na temu „Proljetno šarenilo mog susjedstva“.

Sukladno navedenom, predsjednica Upravnog odbora FESAP-a prihvatila je u potpunosti prijedlog rješenja s listom nagrađenih uradaka i donijela je rješenje kao u izreci.

Rješenje se objavljuje na mrežnoj stranici FESAP-a i dostavlja Tajništvu radi objave na mrežnoj stranici Tajništva.

Rješenje dostaviti:

1. Tajništvu;

2. Pismohrani

dr. Ida Kabok

predsjednica Upravnog odbora FESAP-a